На основу члана 46. Закона о локалној самоуправи („Службени гласник РС“, бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), члана 66. Статута Општине Медвеђа („Службени гласник града Лесковца“, бр. 9/2019), члана 12. Пословника Општинског већа („Службени гласник града Лесковца“, бр. 41/2022) и тачке 5. Јавног конкурса за доделу бесповратних средстава на основу програма подршке економском развоју мање развијених општина кроз развој породичног и женског предузетништва на селу 07 број 401-128/2024-1 од 27. 11. 2024. године, Oпштинско веће општине Медвеђа на 25. седници одржаној дана 12. децембра 2024. године, доноси

ОДЛУКУ

О ДОДЕЛИ БЕСПОВРАТНИХ СРЕДСТАВА НА ОСНОВУ ПРОГРАМА ПОДРШКЕ ЕКОНОМСКОМ РАЗВОЈУ МАЊЕ РАЗВИЈЕНИХ ОПШТИНА КРОЗ РАЗВОЈ ПОРОДИЧНОГ И ЖЕНСКОГ ПРЕДУЗЕТНИШТВА НА СЕЛУ, за 2024. годину

Члан 1.

Додељују се бесповратна средства на основу програма подршке економском развоју мање развијених општина кроз развој породичног и женског предузетништва на селу, следећим лицима:

* Пољопривредном газдинству Вукосаве Нешић из Боровца, у износу од 227.000 динара;
* Пољопривредном газдинству Снежане Радојевић из Дренца, у износу од 251.740 динара;
* Пољопривредном газдинству Марије Марковић из Негосавља, у износу од 160.000 динара;
* Пољопривредном газдинству Срђана Радивојевића из Негосавља, у износу од 300.000 динара;
* Пољопривредном газдинству Павла Радојевића из Дренца, у износу од 300.000 динара;
* Пољопривредном газдинству Велимира Вуксановића из Медвеђе (заселак Дашиновац), у износу од 271.735 динара;
* Пољопривредном газдинству Милоша Ивановића из Ђулекара, у износу од 239.525 динара.

Корисници бесповратних средстава изабрани су након спроведеног Јавног конкурса за доделу бесповратних средстава на основу програма подршке економском развоју мање развијених општина кроз развој породичног и женског предузетништва на селу 07 број 401-128/2024-1 од 27. 11. 2024. године.

Укупан одобрени износ бесповратних средстава износи 1.750.000 динара.

Члан 2.

 Са корисницима бесповратних средстава биће закључен уговор о додели подстицајних средстава, којим ће бити регулисана права и обавезе уговорних страна.

Члан 3.

Одбацује се пријава број 2561 од 2. 12. 2024. године коју је поднело пољопривредно газдинство Јелене Поповић Благојевић из Тулара, будући да у пријави није приложена сва неопходна документација, а коју Комисија није могла да прибави по службеној дужности.

Одбацује се пријава број 2570 од 2. 12. 2024. године коју је поднело пољопривредно газдинство Марије Кнежевић из Београда (Вождовац), будући да пријава не испуњава услове предвиђене Јавним конкурсом јер носилац пољопривредног газдинства, а самим тим и пољопривредно газдинство имају пребивалиште, односно седиште на територији Београда – Вождовац, а што је у супротности са условима конкурса, а што потврђује и број пољопривредног газдинства односно прве три цифре које указују на подручје седишта газдинства.

Члан 4.

 Одлука се објављује на огласној табли интернет странице Општине Медвеђа.

ОПШТИНСКО ВЕЋЕ ОПШТИНЕ МЕДВЕЂА

08 Број: 06-73/2024/9 од 12.децембра 2024.године

 ПРЕДСЕДНИК

 ОПШТИНСКОГ ВЕЋА

 Драган Кулић